Το σπίτι του Κώστα βρίσκεται σε εξαιρετική τοποθεσία. Είναι πολύ κοντά στο κέντρο (περίπου 10' με τα πόδια από την Παλιά Πόλη), αλλά κι εξαιρετικά κοντά στον περιφερειακό για να κατευθυνθεί κάνεις προς τις νότιες παραλίες. Το πάρκινγκ ήταν εύκολο και πολύ κοντά στο σπίτι.
Το ίδιο το σπίτι ήταν πεντακάθαρο. Η ντουζιέρα είναι καταπληκτική, με διαθέσιμο άφθονο ζεστό νερό και πολύ καλή πίεση. Το διπλό κρεβάτι ήταν άνετο για 2 άτομα. Διαθέτει βεράντα, με απλώστρα για ρούχα. Επίσης, έχει πλυντήριο, κουζίνα, καφετιέρα για εσπρέσο, και όλα τα απαραίτητα για να φτιάξεις ένα πρωινό ή και φαγητό για μεσημέρι/βράδυ.
Όσο για τον ίδιο τον Κώστα, είναι εξαιρετικό παιδί, ευγενικότατος κι άκρως εξυπηρετικός. Μας έδωσε πολύ καλές πληροφορίες για το πού και πώς θα κινηθούμε εντός κι εκτός πόλης και ήταν διαθέσιμος συνέχεια για ό,τι χρειαζόμαστε.
Όταν ξαναέρθουμε Ρέθυμνο, θα τον επιλέξουμε, οπωσδήποτε.